Frederik Motzfeldt

Frederik Motzfeldt (født 2. november 1779, død 2. januar 1848) var en norsk eidsvollsmann, politiker, sorenskriver og dommer i Høyesterett.Frederik Motzfeldt fra Dansk biografisk leksikon Han representerte Molde by på riksforsamlingen på Eidsvoll i 1814.

 Riksforsamlingen og dommergjerning 
Motzfeldt tilhørte selvstendighetspartiet.Frederik Motzfeldt fra  Eidsvoll 1814, der han var relativ anonym. Han tok ordet sannsynlig bare én gang i plenum. Motzfeldt foreslo at kongen, ikke regjeringen, skulle få myndighet til å bruke makt mot borgerne, noe som ikke fikk tilslutning. Han var fetter av eidsvollsmannen Peter Motzfeldt.

Motzfeldt var byfogd i Molde og sorenskriver i Romsdal fra 1806 til 1814. Motzfeldt ble høsten 1814 utnevnt til dommer i Høyesterett, den yngste noensinne. Motzfeldt var 1. suppleant fra Kristiansund og Molde til Stortinget i 1827 og 2. representant fra Christiania til Stortinget i 1830.

 Familie 
Frederik Motzfeldt ble født i Børsaskogn. Han giftet seg 5. desember 1806 i Molde kirke med Anna Cecilie Jervell (1780–1848), av en familie også kalt Gørvell som innvandret dit fra Uleåborg, Finland. Området Cecilienfryd i Molde har navn etter Motzfeldts kone. De hadde barna Jakob (1807), Josefine (1809), Ida (1810), Valborg (1811), Fredrikke (1813), Jakobine (1816), Fredrik (1819) og Ovidia (1820).

Paret tok seg også av niesen Barbara Henrikke Wind da foreldrene omkom på sjøen. Barbara Wind ble senere mor til Ludvig Daae (1829–93).Aagaat Daae: Stamtavle over familien Daae i Norge. Utarbeidet efter Anders Daaes efterladte papirer av Aagaat Daae. Trondhjem: F. Bruns boghandel, 1917.

Motzfeldts bolig i 1814 var den gamle amtmannsgården i Hovedgata (Storgata), som han kjøpte i 1809. Huset gikk med under bombingen av Molde våren 1940. Byfogd Motzfeldts gate er oppkalt etter ham.

Motzfeldt er gravlagt på Vår Frelsers gravlund i Oslo.Gravferdsetaten Oslo kommune  Om Frederik Motzfeldt på side 80 Dattera Ida Sophie Cathrine ble gift med Karenus Fabricius (sønn av Jens Schow Fabricius). Ida og Karenus var Cora Sandels besteforeldre. Familiene Motzfeldt og Fabricius har felles gravsted på Vår Frelsers gravlund.

 Referanser 

 Litteratur 
 Silje Svinsaas Holiløkk: Frederik Motzfeldt og amtgarden i Molde, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014 s. 426-428. ISBN 978-82-02-44564-5
 Anders Bjønnes m.fl. (redaktører): Eidsvollsmennene: hvem var de?, Norsk Slektshistorisk Forening, Oslo 2014 (med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814)

 Eksterne lenker 





Kategori:Eidsvollsmenn
Kategori:Stortingsrepresentanter 1830–1832
Kategori:Mottakere av Dannebrogordenen‎
Kategori:Norske høyesterettsdommere
Kategori:Norske riksrevisorer
Kategori:Personer begravet på Vår Frelsers gravlund
Kategori:Personer fra Skaun kommune